Source: http://www.bihon.ro/doua-victorii-obligatorii/1772751
Timestamp: 2018-02-18 22:22:09+00:00

Document:
„Două victorii obligatorii” - BIHON
„Două victorii obligatorii”
la	29. ianuarie 2017 21:09
CSM Digi Oradea a câştigat meciurile din deplasare cu Dinamo, scoruri 11-6 şi 7-4.
Vicecampioana CSM Digi a obţinut două victorii absolut meritate în „dubla” cu Dinamo, contând pentru prima etapă din returul Superligii Naţionale de polo. Echipa noastră a jucat atât cât a trebuit, excelând în jocul defensiv. Orădenii nu au strălucit, dar au controlat ambele meciuri, chiar dacă dinamoviştii s-au apropiat de câteva ori pe tabela de marcaj.
În prima partidă, după două sferturi echilibrate (scor la pauză 3-5), CSM Digi s-a desprins în sfertul trei, când M. Gheorghe şi R. Georgescu au dus scorul la 3-7 şi meciul era practic jucat. Oaspeţii şi-au mărit apoi avantajul în ultimul sfert, scorul final fiind 6-11. În cel de-al doilea meci s-a marcat mai puţin. CSM Digi a început partida în trombă, conducând cu 3-0 după primul sfert, dar gazdele au revenit în sfertul secund, scor 2-3. Echipa noastră s-a distanţat din nou în sfertul trei, când Asanovic şi R. Georgescu au urcat scorul la 2-5. Oaspeţii şi-au conservat apoi ecartul până la final, scor 4-7.
Pregătiri pentru Verona
„Au fost două victorii obligatorii pentru echipa noastră, aceste puncte erau foarte importante pentru noi. Nu au fost meciuri uşoare, dar cred că victoriile noastre nu pot fi contestate. Ne pregătim pentru meciul-retur cu Verona, în care pornim de la minus doi. Avem de recuperat două goluri. Nu ne va fi uşor, dar suntem optimişti”, a afirmat antrenorul CSM Digi, Kádár Kálmán.
Bazinul Dinamo – „Anatolie Grinţescu”
Dinamo Bucureşti – CSM Digi Oradea 6-11 (1-2, 2-3, 1-3, 2-3) şi 4-7 (0-3, 2-0, 0-2, 2-2)
Dinamo: Ţic, Nenciu – portari; Buică 0+1, Enescu, Fulea 2 (1 din penalty) + 0, Dragomirescu 1+0, Călin 1+0, Al. Matei 1 (din penylty) + 0, Demeter 1+1, Orescovici, Constantin 0+1, Al. Simion 0+1. Antrenor: George Georgescu
CSM Digi: G. Pjetlovic, D. Creţu – portari; M. Gheorghe 2+0, Negrean 0+3 (2 din penalty), Diaconu 0+1, Chioveanu 1+1, Prioteasa 1+0, Dobre, Pavlovic, A. Creţu 1+0, R. Georgescu 2+1, Remeş 1+0, Asanovic 3+1, Kováts, I. Szabó. Antrenor: Kádár Kálmán. Secund: Gheorghe Dunca
Arbitri: Adrian Alexandrescu (Oradea), Mihnea Alexandrescu (Cluj-Napoca)

References: CSM 
 CSM 
 CSM 
 CSM 
 CSM 
 CSM 

CSM